Pres. Ramaphosa moet besin oor hoekom jong witmense SA verlaat - Pretoria FM
Pres. Ramaphosa moet besin oor hoekom jong witmense SA verlaat
Deur Sarina on Apr 10, 2019
Nuuskommentaar: 10 April
President Cyril Ramaphosa sê vandeesweek jong, wit Suid-Afrikaners moenie die land verlaat nie omdat hulle vaardighede onder meer nodig is om die land te bou.
Die meerderheid Afrikaners sal egter nie met Ramaphosa saamstem nie. Afrikaners, en ook jong Afrikaners, voel toenemend aan hul vel dat hulle as tweedeklasburgers geag word. Hulle ervaar antagonisme en sommige gevalle selfs blatante rassisme teen hulle. Daar is nie gelyke geleenthede vir alle Suid-Afrikaners nie. Daarvoor sorg ondeurdagte beleide van sogenaamde transformasie, regstellende aksie en swart ekonomiese bemagtiging.
Die meeste jong, wit Suid-Afrikaners verlaat nie die land hoofsaaklik vir geldelike gewin nie. Hulle wil net veilig voel en nie daagliks aan misdaad, geweld, korrupsie, politieke onstabiliteit en 'n rits ander probleme soos swak dienslewering blootgestel wees nie.
Naas die veiligheidsituasie is werkloosheid waarskynlik ook een van die grootste dryfvere waarom jong, wit Suid-Afrikaners 'n ander heenkome soek. Hoogs begaafde en goed gekwalifiseerde wit mense kry eenvoudig nie vandag maklik of enigsins werk nie. Diegene wat hul eie werk skep of gebore entrepreneurs is, het 'n beter kans om te oorleef. Die regering se toepassing van regstellende aksie, bevoorregting van 'n nuwe swart elite en nepotisme in die staatsdiens én die privaatsektor steek jongmense ook dwars in die krop. Talle beleef eerstehands hoe hul ouers uit hul poste gewerk of afgelê word. Hulle sien nie kans om in hul ouers se voetspore te volg in wat hulle as 'n uiters onregverdige bestel ervaar nie. Dan maar liewer groener weivelde soek en aanvaar dat jy talle opofferings sal moet maak om vir werksgeleenthede oorweeg te word. Vir baie is die gedagte dat meriete en vaardighede in hul aanstellings wel belangrik is, 'n groot oorweging om die land permanent te verlaat.
Voordat Suid-Afrika nie radikaal omgedraai word en norme en waardes weer gevestig word en kwessies soos onderwys, gesondheidsorg, die ekonomie, werkskepping en openbare dienslewering reggeruk word nie, sal die breinerosie van ook jong, witmense voortduur. Dit is hartseer dat soveel gesinne as't ware uitmekaar spat en geruk word, maar uiteindelik neem mense die besluite wat vir hulle die beste in hul omstandighede is.
Tagged as Alet Rademeyer emmigrasie nuuskommentaar regstellende aksie
Elsheva Quick On Apr 10, 2019 at 3:32 pm
Wie steeds glo was die "geagte President" ons vertel, moet weer DINK ! WAT het LIG met DUISTERNIS te make ? Ons weet dat die 6 vanuit Letuli Huis uit REGEER en NIE S R nie ! Verder MAG ons , volgens die Skrif NIE hande vat met hulle nie aangesien hulle almal op die GRAF van wyle Mandela gaan "soak" of BID het vir RAAD en ADVIES ! PAGANS en ware Gelowiges hoort NIE op een platvorm nie SELA !
Aunt Eli xxx
Brenda van der Westhuizen On Apr 10, 2019 at 8:54 pm
Kommentaar*Ramaphosa is ñ tipiese swart politikus Hy draai sy mantel na die wind en is nie betroubaar nie Hy maak leé belloftes om homself in ñ goeie lig te stel maar het verskuilde agendas Huidig word die politieke situasie ondraaglik met blankes wat daagliks vermoor word aan die hand van swart barbare Hier is geen toekoms vir ons blanke jeug nie
Henri Sofberg On Apr 11, 2019 at 4:03 am
My familie is land uit, want hulle kinders het geen toekoms nie. Nie onderrig nie en ook nie werk in die toekomstige Suid Afrika nie. Nie net oor die BEE gemors nie, maar ook omdat daar geen finansiele stabiliteit is nie. As 'n maatskappy soos Group 5 kan ineen stort, watse kasns het Jan Alleman?